‘एन एपल अ डे, कीप्स द डॉक्टर अवे’। अक्सर आपने लोगों को यह कहते हुए सुना होगा। इसका मतलब होता है कि यदि आप प्रत्येक दिन एक सेब खाएंगे, तो आपको डॉक्टर की जरूरत बहुत कम पड़ेगी। सेब पौष्टिक तत्वों से भरपूर होता है, ऐसे में इसे रोज खाना काफी लाभदायक साबित हो सकता है। सेब को छिलके सहित खाना और भी अधिक फायदेमंद होता है। इसके छिलकों में भी कई सारे पौष्टिक तत्व मौजूद होते हैं जो शरीर को स्वस्थ रखने का काम करते हैं। वजन कम करना हो या खून की कमी दूर करनी हो, सबका इलाज एक सेब के पास है।